projecte-aina/catalan_government_crawling huggingface dataset:
01/2020 Actualització de formularis del tràmit Comunicació d' obertura d'un centre de treball o represa d'activitats 26/04/2019 Obligació de...
a pressió Actualització de formularis del tràmit Comunicació d' obertura d'un centre de treball o represa d'activitats El Consell de Relacions Laborals...
Centre de treball i establiment Marques Noms comercials Comunicació d? obertura del centre de treball Tràmits municipals d? obertura establiment canalempresa.gencat...
tràmit municipal) Declaració responsable d' obertura d'establiment (tràmit municipal) Comunicació d' obertura d'un centre de treball o represa d'activitats Llicència ambiental...
Wed, 22 Jan 2020 09:54:13 +0100 Actualització de formularis del tràmit Comunicació d' obertura d'un centre de treball...
i el cost que té per a la vostra organització cada accident de treball.
Comunicació d' obertura d'un centre de treball o de...
fitxa de tràmit i no reutilitzar documents anteriors.
Més informació Comunicació d' obertura d'un centre de treball o represa d'activitats (tràmit) idCAT...
es reclamarà el lliurament de la versió vigent del formulari.
Comunicació d' obertura d'un centre de treball o represa d'activitats Serveis de...
d' obertura d'un centre de treball o represa d'activitats Departament de Treball, Afers Socials i Famílies canalempresaweb Comunicación de apertura de un...
Préstec temporal i gratuït d'exposicions produïdes per l'Arxiu Nacional de Catalunya i de documents dels seus fons
S'ofereix la cessió en préstec temporal de les exposicions produïdes per l'Arxiu Nacional de Catalunya, pensades per a poder itinerar i ser exhibides fora del centre amb l'objectiu de promoure i difondre les activitats culturals de l'arxiu i els fons documentals que s'hi apleguen.
L'Arxiu Nacional de Catalunya ofereix la cessió en préstec temporal de documents concrets i determinats que, d'acord amb la seva temàtica i oportunitat, poden servir per a bastir el discurs d'exhibició d'exposicions alienes.
Qualsevol institució, associació o entitat que ho sol·liciti i que pugui garantir les condicions tècniques i de seguretat que s'especifiquen a les normatives de cessió en préstec temporal d'exposicions i de documents per a exposicions.
Cal adreçar un escrit a la direcció de l'Arxiu Nacional de Catalunya especificant la infromació que es detalla a la normativa i dins els terminis que s'hi estipulen.
Viu la Setmana Internacional dels Arxius amb l'Arxiu Nacional de Catalunya
A través de petits vídeos d'un minut o poc més, una vintena de testimonis us parlen de com ha estat la seva "experiència d'arxiu" amb l'Arxiu Nacional de Catalunya.
Són un grup representatiu de persones que han interactuat amb nosaltres al llarg de molts anys, sovint intensament, com a usuaris, com a dipositants d'arxius o com a col·laboradors en les feines de conservació, difusió i accés als nostres fons documentals, d'origen públic i privat.
Hi trobareu les aportacions d'algunes cares conegudes, representants institucionals, professionals de la investigació i la docència universitària, periodistes, gent d'entitats de memòria i responsables d'altres centres que conserven patrimoni i han col·laborat amb nosaltres.
L'objectiu és fer-vos gaudir de la Setmana Internacional dels Arxius i alhora compartir experiències d'usuaris de l'Arxiu Nacional de Catalunya, durant aquests 40 anys d'existència, que enguany celebrem.
Experiències d'arxiu, que formen part de la memòria vital de la nostra institució.
Prepareu-vos, perquè a través de les seves veus podreu descobrir que...
Setmana Internacional dels Arxius
L'Arxiu Nacional de Catalunya, en la seva condició d' Arxiu General de l'administració de Catalunya, presta servei als titulars dels fons públics facilitant-los l' accés a la informació i als documents que ja tenen dipositats a l'Arxiu.
D'aquesta manera, l'administració pública garanteix una continuïtat en la seva gestió, malgrat no disposar físicament dels documents que ha rebut o ha produït.
Aquests usuaris institucionals, normalment derivats dels arxius centrals administratius corresponents, poden accedir a la informació i als documents a través de tres modalitats de servei: la consulta, el préstec i la recuperació.
La Biblioteca de l'ANC ofereix als seus usuaris el servei de préstec bibliogràfic personal
Tots els usuaris que ho sol·licitin, prèviament acreditats a la recepció del centre.
Omplint el formulari de sol·licitud de préstec i lliurant-lo al personal de la Sala de Consulta presencialment o mitjançant el correu electrònic [EMAIL].
També es pot sol·licitar el préstec de documents trucant als teléfons 93 554 52 30 / 93 554 52 49.
Cal recollir i retornar tots els documents presencialment a la Sala de Consulta.
Tots els documents del fons de la biblioteca auxiliar de l'Arxiu Nacional de Catalunya, tant els que es troben en lliure accés a la Sala de Consulta com els que resten instal·lats als dipòsits.
Es poden prendre en préstec fins a 6 documents simultàniament.
Durant 15 dies naturals, amb la possibilitat d'efectuar dues pròrrogues.
La renovació del préstec es pot sol·licitar presencialment, mitjançant el correu electrònic [EMAIL] o trucant als telèfons 93 554 52 30 / 93 554 52 49.
L'Arxiu Nacional de Catalunya ofereix als seus usuaris el servei de préstec interbibliotecari per tal que puguin accedir a tots els documents bibliogràfics de les biblioteques integrades a la Xarxa de Biblioteques Especialitzades de la Generalitat de Catalunya (BEG) i al Catàleg Col·lectiu de les Universitats de Catalunya (CCUC).
Posem a disposició del professorat i de l' alumnat de primària i secundària, recursos per tal d'apropar els joves a les fonts documentals i al descobriment de la història.
El Blog del Servei Didàctic presenta per als alumnes, propostes per a realitzar el Treball de Recerca i recursos metodològics de suport per a l'observació i l'anàlisi dels documents, en tant que font històrica.
Els docents hi trobaran dossiers didàctics i materials de suport vinculats al currículum i que promouen el treball competencial.
També materials didàctics de les exposicions produïdes per l'Arxiu Nacional.
El cercador ANC permet la localització i consulta dels documents d'arxiu seleccionats pel Servei Didàctic.
El professorat hi trobarà recursos que li facilitaran la utilització de les fonts primàries documentals en el context de l'aula, i l'alumne podrà ampliar els continguts dels crèdits i iniciar-se en els processos de recerca.
Oferim recursos a professors i alumnes per fer-los viure el patrimoni documental
Oferim als usuaris el servei d'obtenció de reproduccions dels fons documentals de l'arxiu.
Sí, a excepció d'aquells casos en què no ho permeti el seu estat de conservació, la normativa interna de l'Arxiu Nacional de Catalunya i les restriccions en matèria de drets d'autor i explotació.
Omplint el Formulari de sol·licitud de reproducció i lliurant-lo al personal de l'arxiu presencialment o per correu electrònic.
Oferim els serveis d'assessorament especialitzat i consulta pública i gratuïta
S'assessora l'usuari sobre la seva recerca i sobre els fons documentals, bibliogràfics i hemerogràfics de l'arxiu que més informació útil li poden proporcionar.
També se l'informa sobre els instruments de descripció, les condicions d'accés als fons i els serveis de l'arxiu.
Es proporciona informació de referència sobre fons d'altres centres d'arxiu.
El servei es pot sol·licitar presencialment, per telèfon o per correu electrònic.
Tots els documents de l'arxiu són consultables a la sala de consulta un cop disposen d'un instrument de descripció adequat.
Només s'exclouen de consulta aquells documents que estan subjectes a restriccions d'accés per raons de conservació o legals.
Per accedir a la consulta, és necessari que els usuaris siguin majors d'edat i s'acreditin amb el DNI, passaport o carnet de conduir.
Els usuaris menors de 18 anys hi poden accedir a través del Servei Didàctic.
La reserva prèvia de documents es pot sol·licitar telefònicament o per correu electrònic.
Totes les persones usuàries de la sala de consulta disposen de xarxa Wifi
Tractament arxivístic, digitalització i difusió dels arxius conservats al Monestir de Poblet, inclòs l'Arxiu Tarradellas
Creació i manteniment de la base de dades de les persones que van formar part de les Milícies Antifeixistes de Catalunya
L'Arxiu Nacional col·labora amb el Govern del Marroc per modernitzar la fototeca oficial
Adequar la documentació per a fer-la accessible a l'investigador
Col·laboració amb el Memorial Democràtic per a la recuperació de fons documentals relatius a la Guerra Civil i la repressió franquista
Recuperació de fons del món periodístic
Participació a la col·lecció fotogràfica online més important d'Europa
La completa descripció i la digitalització d'aquests fons farà possible organitzar una exposició retrospectiva dels fotògrafs Català
Projecte de restitució de documentació confiscada arran de la Guerra Civil
Programa de protecció i salvaguarda del patrimoni documental de les entitats juvenils
Projecte per fomentar la preservació dels arxius històrics de les empreses catalanes
Digitalització i difusió del Fons Enric Prat de la Riba, amb la col·laboració de la Diputació de Barcelona
Localització i recuperació de fons documentals sobre la Guerra Civil i l'exili
L'arxiu treballa seguint paràmetres de qualitat i excel·lència en els seus objectius d'acord amb la norma de qualitat ISO 9001, de la que en té la certificació des de l'any 2004.
Per fer-ho possible, treballem en la millora contínua dels processos de treball i dels serveis, orientats vers la satisfacció dels usuaris.
L'obtenció i renovació del Certificat de qualitat acredita l'ANC com a centre arxivístic pioner en l'acompliment d'un Sistema de gestió de la qualitat.
Continuem centrant el nostre esforç en el manteniment dels elements clau de la qualitat total i en l'estratègia que entén la qualitat com a filosofia de gestió.
L'Arxiu Nacional de Catalunya s'ha compromès a fer accessible el seu web de conformitat amb el Reial Decret 1112/2018, de 7 de setembre, sobre accessibilitat dels llocs web i aplicacions per a dispositius mòbils del sector públic (en endavant, Reial Decret 1112/2018, de 7 de setembre).
Aquesta declaració d'accessibilitat s'aplica al web http://anc.gencat.cat
Manca de conformitat amb el Reial Decret 1112/2018, de 7 de setembre:
Podrien existir diversos errors d'edició en alguna pàgina web, tant a continguts HTML com a documents finals, publicats amb data posterior al 20 de setembre de 2018.
El contingut no entra dins de l'àmbit de la legislació aplicable: podrien existir arxius ofimàtics en PDF o altres formats publicats abans del 20 de setembre de 2018 que no compleixin en la totalitat els requisits d'accessibilitat.
La present declaració va ser preparada el 20 de setembre de 2020
El mètode utilitzat per preparar la declaració ha estat una auditoria interna per personal propi.
Darrera revisió de la declaració: 20 de setembre de 2019
Informar sobre qualsevol possible incompliment per part d'aquest lloc web.
Transmetre altres dificultats d'accés al contingut.
Formular qualsevol altra consulta o suggeriment de millora relativa a l'accessibilitat del lloc web.
Si un cop realitzada una sol·licitud d'informació accessible o queixa, aquesta ha estat desestimada, no estàs d'acord amb la decisió adoptada o la resposta no compleix amb els requisits de l'article 12.5 del RD 1112/2018, pots iniciar una reclamació per conèixer i oposar-te als motius de la desestimació instar a l'adopció de les mesures oportunes en cas de no estar d'acord amb la decisió adoptada exposar les raons per les quals consideres que la resposta no compleix amb els requisits exigits.
El 9 de juny és el Dia Internacional dels Arxius coincidint amb la data de la fundació del Consell Internacional d'Arxius (CIA/ICA) l'any 1948.
Aquesta cita anual esdevé una oportunitat per a descobrir o aprendre més sobre els arxius i sobre la tasca dels professionals que en tenen cura.
Aquest és el programa d'activitats que l'Arxiu Nacional organitza enguany per commemorar la Setmana Internacional dels Arxius
Dissabte, 1 de juny de 10 a 14h.
Visites guiades a les instal·lacions de l'Arxiu.
Taller de punts de llibre per als més petits
Antoni Bernad» fins al 15 de setembre
Segons l'autor, és "una selecció de retrats de catalans il·lustres que he tingut la fortuna de captar durant més de cinquanta anys, i els confronto amb retrats de subjectes fugissers del món de la moda".
« La família a través de l'objectiu.
Fotografies quotidianes (1880-1950)» fins al 15 de setembre
Exposició organitzada per la Societat Catalana Genealogia, Heràldica, Sigil·lografia, Vexil·lologia i Nobiliària i l'Arxiu Nacional de Catalunya amb imatges dels socis de l'entitat i de fons de l'arxiu.
Juga també amb nosaltres durant la Setmana dels Arxius a través de les xarxes socials
Visites guiades, exposicions, jocs i tallers per commemorar la Setmana Internacional dels Arxius 2019
Us presentem el catàleg de l'exposició commemorativa del centenari del naixement de Carles Fontserè, impulsada pel Departament de Cultura el 2016.
Una mostra amb els 22 cartells que Fontserè va dibuixar durant els anys trenta del segle XX, la majoria arran de la guerra civil, quan tenia entre 16 i 22 anys.
Cada capítol es dedica a un dels cartells i inclou el record que Fontserè va deixar al llibre Memòries d'un cartellista català (1931-1939), així com testimonis documentals de l'època que conserva l'Arxiu Nacional de Catalunya (fotografies, documents textuals, cartells d'altres artistes, etc.).
El primer capítol tracta dels cartells fets entre 1931 i l'abril de 1936; corresponen a encàrrecs professionals de propaganda política per a les dretes.
La revolució de juliol de 1936, el compromís per aixafar el feixisme i guanyar la guerra, el front i la rereguarda o les campanyes de solidaritat d'un cartellisme compromès amb valors republicans i d'esquerres, són els temes de l'apartat dedicat al Sindicat de Dibuixants Professionals (abril 1936-1938) del qual Fontserè en va ser un dels fundadors.
El tercer capítol fa referència als cartells per a la unitat de Defensa Contra Aeronaus de l'Exèrcit de la República.
Són els darrers cartells que va fer l'any 1938, abans d'iniciar el camí de l'exili.
Les referències al seu èxode de Barcelona a Perpinyà (1939) i a la seva participació en la reivindicació dels "Papers de Salamanca" tanquen la publicació.
El llibre, que és d'accés lliure, es pot llegir des del navegador web de l'ordinador, en format ePUB per a dispositius iOS i Android.
La relació que us presentem conté llibres publicats, els darrers dos anys, per investigadors usuaris de l'Arxiu Nacional de Catalunya: molts han basat els seus estudis en fons de l'Arxiu
Localització i recuperació de fons documentals sobre la Guerra Civil i l'exili
Des del l'any 1999, l'Arxiu Nacional de Catalunya col·labora amb l'associació Archivo Guerra y Exilio per evitar la pèrdua del patrimoni documental creat pels intel·lectuals, professionals liberals, activistes polítics i sindicals, brigadistes internacionals i exiliats que van protagonitzar la Guerra Civil, l'exili i la resistència.
- Localitzar i recuperar fons documentals sobre la Guerra Civil i l'exili disseminats arreu del món, principalment a l'Amèrica Llatina, les repúbliques exsoviètiques i els països de procedència dels brigadistes internacionals.
- Dipositar els fons recuperats a l'Arxiu Nacional de Catalunya per fer-ne el tractament arxivístic pertinent i garantir-ne la consulta pública.
- Promoure el coneixement del ric llegat històric i cultural que constitueix aquest patrimoni documental i afavorir la generació de memòria històrica.
- Difondre el contingut d'aquests fons mitjançant l'organització de cursos, seminaris, jornades, exposicions i altres activitats de difusió.
D'una manera pràctica i participativa, els alumnes aprenen les bases de l'organització i la gestió de la documentació.
L'activitat segueix el procés que aplica l'arxiu en la gestió i conservació de la documentació: ingrés i registre, classificació, descripció, instal·lació, ubicació i posterior consulta.
Adreçat a alumnes de segon cicle de l'ESO
Adreçat a alumnes d'Educació Especial
Adreçat a alumnes de cicles formatius
Adreçat a alumnes de segon cicle d'ESO, Educació Especial i cicles formatius
El servei didàctic ofereix la realització de diversos tallers, als centres d'ensenyament primari i secundari, amb la finalitat que els alumnes aprenguin a utilitzar les tècniques d'investigació i descobreixin la història de la mà dels seus protagonistes, a través del contacte directe amb els documents.
Els continguts i la metodologia dels tallers s'adapten al nivell educatiu de l'alumnat.
Es recomana que els alumnes hagin realitzat prèviament la visita de grup a l'Arxiu.
Els tallers són gratuïts i es poden sol·licitar trucant al tel. 93 554 52 39 o adreçant un correu electrònic a [EMAIL]
Els tallers d'adapten al nivell educatiu de l'alumnat
A partir del plantejament d'un tema, els alumnes s'inicien en l'observació i l'anàlisi de documents d'arxiu i aprofundeixen en el coneixement d'un tema curricular relacionat amb la història del segle XX.
Seguint una metodologia activa, s'exploten els documents com a font d'informació històrica; s'incideix en la fiabilitat de les fonts i la importància de la contrastació de la informació que ens aporten, per tal de comprendre el fenomen estudiat.
Adreçat especialment a alumnes d'ESO i Batxillerat
Joc de rol en què els alumnes assumeixen el paper dels diferents protagonistes en la preparació i representació d'un judici sobre un cas conflictiu basat en documentació de l'Arxiu Nacional de Catalunya.
Es treballen continguts relacionats amb l'època de l'Edat Moderna i s'incideix en les habilitats cognitivo-lingüístiques.
L'activitat consta de tres parts, la primera i l'última de les quals es realitzen a l'aula, amb materials de treball que facilita el Servei Didàctic de l'Arxiu Nacional.
Adreçat a alumnes de segon cicle d'ESO i Batxillerat
D'acord amb les instruccions de desconfinament que estableix el Govern de la Generalitat davant la pandèmia de Coronavirus Covid-19 i seguint les mesures de prevenció que ha establert el Servei de Prevenció de Riscols Laborals del Departament de Cultura, estem en condicions de reprendre el servei presencial als investigadors i el préstec bibliogràfic, amb cita prèvia.
A partir del dilluns, 25 de maig ja es pot concertar cita prèvia (preferentment per correu electrònic)
Informació de servei de la Sala de consulta
Protocols de prevenció que caldrà seguir:
També podeu seguir utilitzant els nostres recursos i serveis no presencials:
AVÍS de reobertura amb CITA PRÈVIA
Per gestionar la situació de crisi sanitària ocasionada pel coronavirus, el registre administratiu de l'Arxiu Nacional de Catalunya segueix tancat al públic
També es podrà fer servir la petició genèrica o fer el tràmit en línia a través dels webs dels canals digitals: el web TRAMITS.GENCAT.CAT o la seu electrònica ( SEU.GENCAT.CAT )
També us podeu adreçar al telèfon d'Atenció Ciutadana 012, que oferiex atenció i informació general dels serveis de la Generalitat de Catalunya i suport per fer alguns tràmits en línia.
Tractament arxivístic, digitalització i difusió dels arxius conservats al Monestir de Poblet, inclòs l'Arxiu Tarradellas
El Monestir de Poblet conserva un important patrimoni documental fruit, en primer lloc, de l'exercici de la seva activitat monàstica però també com a dipositant de fons generats durant el segle XX per personalitats i entitats rellevants per a la història de Catalunya.
Entre els fons dipositats a l'arxiu del monestir destaquen els del president de la Generalitat de Catalunya Josep Tarradellas i Joan (1931-2001), el del general Domènec Batet (1890-1990) o el d'Antoni Andreu Abelló (1939-1995), entre molts altres.
L'any 2016 es van iniciar les primeres converses entre la Conselleria de Cultura i l'Abat de Poblet per estudiar una possible col·laboració entre el Monestir i l'Arxiu Nacional amb la finalitat d'assegurar la continuïtat de l'Arxiu de Poblet com a centre obert al públic i de garantir el tractament i conservació dels seus fons documentals.
El resultat de les converses va ser un primer conveni de col·laboració, signat el 28 d'abril de 2017 i vigent fins el 31 de març de 2018, entre el Departament de Cultura de la Generalitat de Catalunya, l'Oficina de Suport a la Iniciativa Cultural i el Monestir de Poblet per al tractament, digitalització i difusió dels fons documentals conservats als arxius de Poblet, així com la progressiva equiparació del tractament arxivístic dels fons als criteris de conservació, descripció i difusió de l'Arxiu Nacional de Catalunya.
Per continuar treballant en la normalització de les tasques de conservació, descripció i difusió dels arxius de Poblet, el 29 d'octubre de 2018 es va signar un nou conveni de col·laboració, amb una vigència inicial d'un any, prorrogable fins a un màxim de quatre anys.
L'abast de l'acord contempla actuacions en tota la documentació de l'Arxiu de Poblet que està integrat actualment per:
Durant la vigència del primer conveni de col·laboració (abril 2017 – març 2018) s'ha creat el registre de fons documentals de l'Arxiu Montserrat Tarradellas i Macià.
Entre d'altra informació, el registre recull: títol, productor, abast cronològic, volum i suport, abast i contingut, dades sobre l'ingrés, condicions d'accés, etc.
També s'han identificat les agrupacions documentals de l'arxiu del president Tarradellas.
N'han resultat cinc fons: 1) Conseller Josep Tarradellas i Joan, Generalitat de Catalunya (1931-1939); 2) President Josep Tarradellas i Joan, exili (1939-1977); 3) President Josep Tarradellas i Joan, restabliment Generalitat (1977-1980); 4) Ex-president Josep Tarradellas i Joan (1980-1988); 5) Antònia Macià, Vídua de Josep Tarradellas (1988-2001).
S'ha sistematitzat i revisat els diferents instruments de descripció existents, integrant-los en una única base de dades de primers tractaments amb més de 33.000 registres.
Els objectiu fixats en el conveni de col·laboració (octubre 2018 – octubre 2019) són: